CELEX: 32017R1465
Language: sl
Date: 2017-08-09 00:00:00
Title: Izvedbena uredba Komisije (EU) 2017/1465 z dne 9. avgusta 2017 o uvrstitvi določenega blaga v kombinirano nomenklaturo

12.8.2017   
               
               
                  SL
               
               
                  Uradni list Evropske unije
               
               
                  L 209/5
               
            IZVEDBENA UREDBA KOMISIJE (EU) 2017/1465
      z dne 9. avgusta 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 9. avgusta 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Naprava (t. i. „brezžična polnilna postaja“) sestoji iz adapterja s kablom dolžine približno 180 cm in polnilne postaje. Kabel ima konektor za povezavo na polnilno postajo. Postaja je okrogle oblike, višine približno 8 mm, premera približno 80 mm in teže 51 g.
                     Adapter pretvarja (usmerja) izmenični tok (AC – 240 V) v enosmerni tok (DC – 12 V) in ga prenaša do postaje. V postaji se enosmerni tok pretvarja (razsmerja) v izmeničnega, ta izmenični tok pa se nato pretvori v elektromagnetno polje.
                     Naprava je oblikovana za brezžično polnjenje aparatov. Tako postaja kot aparat, ki se polni, uporabljata tehnologijo „Qi“, ki je standard za brezžično polnjenje aparatov. Brezžično polnjenje poteka prek elektromagnetnega polja.
                     Glej sliko (*1).
                  
                  
                     8504 40 90 
                  
                  
                     Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8504 , 8504 40  in 8504 40 90 .
                     Funkcije naprave (usmerjanje toka, njegovo razsmerjanje in pretvarjanje v elektromagnetno polje) so zajete pod tarifno podštevilko 8504 40 . Uvrstitev pod tarifno podštevilko 8504 50  je zato izključena.
                     Uvrstitev pod oznako KN 8504 40 30  kot statični pretvorniki vrst, ki se uporabljajo skupaj s telekomunikacijskimi aparati, s stroji za avtomatsko obdelavo podatkov in njihovimi enotami, je izključena, ker je adapter AC/DC zasnovan tako, da dovaja električni tok različnim električnim aparatom.
                     Glede na to, da niti usmerjanje toka niti njegovo razsmerjanje ali pretvarjanje v elektromagnetno polje napravi ne dajejo njenega bistvenega značaja, jo je treba uvrstiti z uporabo splošnega pravila za razlago 3(c).
                     Napravo je zato treba uvrstiti pod oznako KN 8504 40 90 , tj. med druge statične pretvornike.
                  
               
            
         
            (*1)  Slika je samo informativne narave.